FI Euroopan unionin virallinen lehti CE 65/9

(2004/C 65 E/009)

KIRJALLINEN KYSYMYS E-3459/02

esittäjä(t): Christopher Heaton-Harris (PPE-DE) komissiolle

(6. joulukuuta 2002)

Aihe: Uskonnonvapaus Unkarissa

EU:hun liittymisensä ovellakin Unkari jatkaa 15-vuotista uskonnollisen apartheidin ja ihmisoikeuksien loukkausten perinnettä.

Maan edellinen hallitus vahvisti lain LXXIV, 2001 (PA 153), joka muuttaa radikaalisti veronmaksajien uskonnollisille laitoksille antaman tuen määrittämisen perusteita. Se korvaa veronmaksajien nimenomaisen vuosittaisen ilmoituksen moniselitteisillä tilastoilla, jotka perustuvat vastikään tehtyyn laskentaan, jossa kartoitettiin kansalaisten uskonnollista taustaa.

Laki on epäoikeudenmukainen ja perustuslain vastainen; se on suunniteltu pönkittämään muutaman vakiintuneen uskonnon asemaa muiden kustannuksella.

Aikooko komissio Euroopan unionissa perustavat kunnioituksen ja suvaitsevaisuuden periaatteet huomioon ottaen kehottaa Unkarin hallitusta kumoamaan kyseisen lain yhtenä liittymisen ehdoista?

Günter Verheugenin komission puolesta antama

yhteinen vastaus

kirjallisiin kysymyksiin E-3416/02 ja E-3459/02

(21. tammikuuta 2003)

Uskonnonvapaus sekä valtion ja kirkon erottelu on taattu Unkarin perustuslaissa (1). Nykyisin maassa on kaikkiaan 104 virallisesti tunnustettua uskontoa.

Vuonna 1997 annetulla lailla kirkkojen uskonnollisten ja julkisten toimien rahoitusehdoista säännellään kirkoille annettavaa valtion rahoitustukea. Lain mukaan Unkarin valtio osoittaa tuloveron tuotosta vähintään 0,8 prosenttia kirkoille. Veronmaksajat voivat ilmoittaa veroilmoituksessaan, mille kirkolle haluavat antaa 1 prosentin tuloverostaan. Tarvittaessa valtio järjestää lisävaroja, jotta saavutetaan tavoitteena oleva 0,8 prosentin osuus tuloveron tuotosta. Edunsaajina olevien kirkkojen välinen varojen jakaminen perustuu veronmaksajien ilmoitusten suhteellisiin prosenttiosuuksiin.

Valtiontukien lisäksi kirkot ovat voineet 1. tammikuuta 2001 alkaen hyötyä luonnollisten ja oikeushenkilöiden tekemistä verovähennyskelpoisista lahjoituksista, joihin sovelletaan tiukkoja, vuonna 2000 annetussa laissa määriteltyjä ehtoja (2). Luettelo nämä ehdot täyttävistä kirkoista julkaistaan vuosittain Unkarin virallisessa lehdessä.

Maan edellinen hallitus päätti marraskuussa 2001 muuttaa kirkkojen tukemiseksi luotuja järjestelyjä. Se ehdotti parlamentin hyväksyttäväksi yleisen julkista rahoitusta koskevan lain 153 artiklaa, jolla olisi muutettu tammikuusta 2003 kirkkojen välistä jakojärjestelmää. Uusi rahoitusjärjestely perustui vuoden 2001 väestönlaskennan tuloksiin; tähän laskentaan sisältyi ensimmäisen kerran vapaaehtoinen kysymys kirkkoon kuulumisesta, mikä perustui Yhdistyneiden kansakuntien talous- ja sosiaalikomitean sekä Eurostatin yhteiseen suositukseen tulevaan maailmanlaajuiseen väestönlaskentaan liittyen.

Vuoden 2001 väestönlaskentaan sisältynyt kysymys uskonnosta näytti olleen avoin eli siihen ei liittynyt luetteloa valittavista kirkoista, vaan vastaaja saattoi nimetä uskonnon vapaasti eikä kysymykseen ollut pakko vastata.

Tästä huolimatta noin 9 miljoonaa ihmistä vastasi uskontoa koskeneeseen kysymykseen, ja heistä 7,6 miljoonaa ilmoitti kuuluvansa yhteensä 260:een eri kirkkoon/uskontokuntaan. Nämä luvut vahvistivat aiemmat arviot.

Epäselvyyksien välttämiseksi hallitus on kuitenkin päättänyt pitää voimassa vuodelta 1997 peräisin olevan kirkkojen rahoitusjärjestelmän ja on kumonnut vuonna 2001 hyväksytyn 153 artiklan. Komissio on tyytyväinen tähän muutokseen, joka tuli voimaan tammikuussa 2003 Unkarin parlamentin päätettyä siitä joulukuussa 2002.

(1) Ks. perustuslain 60 artikla:

1. Unkarin tasavallassa jokaisella on oikeus ajatuksen-, omantunnon- ja uskonnonvapauteen.

2. Tämä oikeus sisältää vapauden valita tai hyväksyä uskonto tai uskomus ja vapauden julkisesti tai yksityisesti ilmaista tai olla ilmaisematta, harjoittaa ja opettaa tällaista uskontoa tai uskomuksia uskonnollisin toimin, menoin tai muin tavoin, joko yksittäin tai ryhmässä.

3. Unkarin tasavallassa kirkko ja valtio toimivat toisistaan erillään.

4. Ajatuksen- ja uskonnonvapautta koskevan lain hyväksymiseksi tarvitaan kahden kolmasosan enemmistö läsnä olevien parlamentin jäsenten äänistä.

(2) Laki CXXXIII vuodelta 2000. Vaihtoehtoja on kolme: kirkon on pitänyt joko

i) saada kahden viime vuoden aikana vähintään 1 % veronmaksajien 1 %:n tukijärjestelmän tuloista,

ii) olla toiminut Unkarissa vähintään 100 vuoden ajan tai